Frístundastyrkir Norðurþings - Reglur og skilyrði

1. **Markmið og tilgangur frístundastyrkja**

* Meginmarkmið frístundastyrkja er að öll börn og unglingar í Norðurþingi geti tekið þátt í uppbyggilegu frístundastarfi óháð efnahag eða félagslegum aðstæðum.
* Með frístundastyrknum má greiða að hluta fyrir íþrótta-, lista- og tómstundastarfsemi, á vegum félaga, samtaka og stofnana sem hafa gert samning um endurgreiðslu frístundastyrkja við Norðurþing.
* Frístundastyrkurinn eykur jöfnuð í samfélaginu og fjölbreytileika í iðkun íþrótta-, lista- og tómstundastarfsemi.

1. **Skilyrði fyrir veitingu frístundastyrkja**

* Að iðkandi/styrkþegi eigi lögheimili í Norðurþingi eða stundi nám í leik-, grunn- og framhaldsskólum í Norðurþingi.
* Að félagið/stofnunin sem nýtur greiðslunnar hafi gert samning um endurgreiðslu frístundastyrkja við Norðurþing.
* Að styrkþegi sé á aldrinum 2 – 18 ára miðað við fæðingarár (2002-2017).
* Að um skipulagt starf/kennslu/þjálfun sé að ræða.
* Að ekki verði óeðlilegar hækkanir á kostnaði við iðkun og æfingagjöldum.
* Styrkur getur aldrei orðið hærri en þátttöku- eða æfingagjald viðkomandi íþrótta- eða tómstundagreinar.
* Skipulagt frístundastarf þarf að ná yfir 10 vikur að lágmarki til að teljast styrkhæft.

1. **Reglur um notkun frístundastyrkja**

* Styrkurinn veitir foreldrum og forráðamönnum rétt til að ráðstafa ákveðinni upphæð á ári fyrir hvert barn. Skal sú upphæð ákveðin við gerð fjárhagsáætlunar ár hvert.   
  Fyrir árið 2019 er upphæðin kr. 10.000.
* Notkun styrksins fer fram í gegnum rafrænt skráningarkerfi Norðurþings eða viðkomandi félags.
* Með styrknum má greiða fyrir skipulagt frístundastarf hjá félagi/stofnun sem gert hefur samning við sveitarfélagið um notkun frístundastyrkja. Þetta á t.d. við um starfsemi viðurkenndra íþróttafélaga, æskulýðsfélaga, nám við tónlistarskóla og fl. Yfirlit yfir samstarfsfélög og stofnanir má finna á vefsíðu Norðurþings.
* Þegar foreldri eða forráðamaður hefur ráðstafað styrk til félags þá er ekki hægt að endurgreiða eða bakfæra.
* Ráðstöfunarréttur fellur niður uppfylli styrkþegi ekki lengur skilyrði samkvæmt lið 2.

1. **Framkvæmd skráningar og uppgjörs frístundastyrkja**

* Hvert félag/stofnun skal gera samning við Norðurþing, ætli það að taka þátt í frístundarstyrkjakerfinu.
* Þar kemur fram nafn félags/stofnunar og um hvaða frístundastarf er að ræða.
* Til að taka við frístundastyrk verða félög/stofnanir að hafa rekstur undir eigin kennitölu.

1. **Sérstakar aðstæður**

* Vafamál eru tekin sérstaklega til umfjöllunar hjá fjölskylduráði Norðurþings.

1. **Reglur þessar verða endurskoðaðar eins oft og þurfa þykir**

Næsta endurskoðun skal fara fram eigi síðar en við gerð fjárhagsáætlunar haustið 2019.

Reglur samþykktar á 18.fundi fjölskylduráðs 7.janúar 2019.

Reglur staðfestar á fundi sveitarstjórnar xx.xxxx 2019.